《满江红（癸亥九日）》
宋代·丘崈

平楚苍然，烟霭外、飞鸿冥灭。身老矣、登临感慨，几时当彻。痛饮老教吹帽落，悲歌莫系壶边缺。自人生、任运复何为，伤情切。

功名事，休谩说。渠有命，谁工拙。且随宜斗健，强酬佳节。九月老今知几度，试看镜里头如雪。向醉中、赢取万缘空，真蝉脱。

作者简介：丘崈(1135-1208) 南宋将领。字宗卿，江阴（今属江苏）人。